Ego H... diujna miseratione lingonensis ecclesie minister humilis notum facio presentibus et futuris quod Iohannes de Monte Regali dominus de Tar dedit et concessit Deo et ecclesie sancti Iulianj domum com manso et com omnj edificio quod dominus Volandus quondam presbiter sancti Iulianj ibidem edificauit. Ita tamen quod medietatem fructus arborum qui creuerit in virgerio dicti mansi quandiu vixerit percipiet, post decessum ipsius Iohannis dominj de Tar in curatus dicte ecclesie totum fructum dicti virgerij pacifice et integre possidebit. Ita quod heredes domini de Tar in supradictis nichil iuris habebunt. In cuius rei testimonjum ad petitionem utriusque partis scilicet dominj Johannis et in curati ecclesie sigillum nostrum duximus apponendum. Actum est hoc apud Diuionem anno Domini m° cc° XX° secundo, mense nouembrj, proxima die sabatj post octabas sancti Martjnj.